Folketing
2010-06-04

I Dansk Folkeparti synes vi, det er ærgerligt at høre, at Socialdemokratiet er kommet frem til den konklusion, at man ikke vil stemme noget som helst til det her lovforslag. Jeg var egentlig af den opfattelse – for der har været en debat om netop de her farlige hunde i Danmark længe – og det var mit indtryk, at hr. Benny Engelbrechts parti ligesom Dansk Folkeparti ønskede, at der skete noget på det her område nu. Så jeg må indrømme, at vi i Dansk Folkeparti stiller os meget undrende over for, at man nu vælger slet ikke at tage stilling til det her lovforslag. Et ja eller nej, det burde da være meget simpelt.